เคยกินยาคุมฉุกเฉินสองกล่องห่างกัน1อาทิตย์ในเดือนพค แล้วมีเลือดออกปกติหลังกิน1อาทิตย์ แต่ประจำเดือนมาแบบน้อยมาก มาเหมือนตอนแระจำเดือนใกล้หมด อยากสอบถามคุณว่า หากเดือนนี้กินไปอีกสองกล่อง ผลข้างเคียงจะร้ายแรงมั้ยคะ แล้วประจำเดือนมากลับมาปกติอีกครั้งเมื่อไหร่
สวัสดีค่ะ โดยทั่วไป ไม่แนะนำให้ใช้ยาคุมฉุกเฉินมากกว่า 2 ครั้งต่อเดือน เพราะอาจทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ รวมถึงอาจเสี่ยงต่อการเกิดการตั้งครรภ์นอกมดลูกได้ ดังนั้น หากมีเพศสัมพันธ์เป็นประจำ ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้นสำหรับประจำเดือนจะมาเมื่อไหร่นั้น อาจไม่สามารถตอบได้ อาจมาในช่วงเวลาเดิม หรือช้ากว่าปกติได้ แต่หากเลยกำหนดที่ควรจะมาไปนานมากกว่า 1 สัปดาห์แล้ว อาจลองตรวจหาการตั้งครรภ์ดูก่อนค่ะ